laion/Wikipedia-Exotic huggingface dataset:
ג'ון וסטברוק הורנבק

ג'ון וסטברוק הורנבק (באנגלית: John Westbrook Hornbeck;‏ 24 בינואר 1804 – 16 בינואר 1848) היה פוליטיקאי אמריקאי, שכיהן כחבר המפלגה הוויגית בבית הנבחרים של ארצות הברית מטעם מחוז הקונגרס השישי של מדינת פנסילבניה. הורנבק נולד בעיירה מונטגיו שבניו ג'רזי בשנת 1804. הוא למד תואר ראשון במשפטים ביוניון קולג' שבמדינת ניו יורק, וסיים שם את לימודיו ב-1827. הוא התקבל למשרד עורכי דין בפנסילבניה בשנת 1829, והחל לעבוד בעיר אלנטאון, בשנת 1830. כיהן בתור סגן התובע הכללי של מחוז ליהיי שבפנסילבניה בין השנים 1836–1839. בשנת 1847, נבחר לקונגרס ה-30 של ארצות הברית מטעם המפלגה הוויגית, ועבד שם עד מותו ב-1848. כשנפטר, החליפו סמואל אוגוסטוס ברידג'ס. בקונגרס, כיהן כיושב ראש הוועדה האחראית על העסקים בארצות הברית. הורנבק נפטר ב-16 בינואר 1848 ונקבר בבית הקברות באלנטאון. ג'ון וסטברוק הורנבק, באתר המדריך הביוגרפי של הקונגרס של ארצות הברית (באנגלית) ג'ון וסטברוק הורנבק, באתר "Find a Grave" (באנגלית) The Political Graveyard: Index to Politicians: Hornaday to Hortman, politicalgraveyard.com ערך זה הוא קצרמר בנושא פוליטיקאים ובנושא אמריקאים. אתם מוזמנים לתרום לוויקיפדיה ולהרחיב אותו.
גלאורינוס גלאוס

גלאורינוס גלאוס (שם מדעי: Galeorhinus galeus) הוא מין של כריש ממשפחת הכרישוניים, החי ברחבי הימים בעומקים של עד 800 מטרים והוא המין היחידי בסוג Galeorhinus. כריש זה מצוי בסכנת הכחדה חמורה בטבע עקב דיג יתר לבשרו, סנפיריו והכבד שלו. כריש זה מגיע לאורך ממוצע של 125 עד 180 ס"מ אך נתפסו כבר פרטים באורך של מעל 2 מטרים ומשקל של 45 ק"ג. הכריש בעל גוון אפור ורוד והבטן בהירה. הוא בעל גוף זרים עם סנפיר גבי משולש וסנפיר נוסף נמוך יותר לפני הזנב, מצוי מעל סנפירי השת. הזנב בעל עוקץ בקצהו העליון וסנפירי החזה קצרים יחסית. לכריש לסתות חזקות בעלות שיניים משולשות קצרות המתחלפות במהירות. נקבת הכריש משריצה 28 עד 32 צאצאים לים. כריש זה נמצא מסביב לעולם בייחוד בחופם ממוזגים לרבות בים התיכון ובצפון-מזרח האוקיינוס האטלנטי וכן לחופי נמיביה ודרום אפריקה. הוא מצוי גם בדרום-מערב האוקיינוס האטלנטי סביב דרום ברזיל וארגנטינה אך לא בצפון-מערב האוקיינוס האטלנטי. באוקיינוס השקט הוא נמצא בין קולומביה הבריטית לבאחה קליפורניה ולחופי צ'ילה ופרו וגם לחופי דרום אוסטרליה, טסמניה וניו זילנד. הכריש נודד קילומטרים רבים באוקיינוסים, לעיתים מעל 1,200 ק"מ. הכריש הוא צייד של דגים שונים לרבות סרדיניים, סוליתאים, קרפדגיים, עקרבנונים וגם דיונונים. הוא תופס את טרפו הן מקרקעית הים והן מעליה. כריש זה מצוי בסכנה עקב דיג יתר, לרוב בשביל מאכלי דגים כמו פיש אנד צ'יפס וכן בשביל תכולת הכבד העשירה בוויטמינים שלו. זהו מין מוגן שאסור לדיג. מדיה וקבצים בנושא גלאורינוס גלאוס בוויקישיתוף גלאורינוס גלאוס, באתר ITIS (באנגלית) גלאורינוס גלאוס, באתר NCBI (באנגלית) גלאורינוס גלאוס, באתר Animal Diversity Web (באנגלית) גלאורינוס גלאוס, בבסיס הנתונים ARKive (באנגלית) גלאורינוס גלאוס, באתר FishBase (באנגלית) גלאורינוס גלאוס, באתר GBIF (באנגלית) animal/school-shark גלאורינוס גלאוס, באתר אנציקלופדיה בריטניקה (באנגלית) גלאורינוס גלאוס באתר הרשימה האדומה של IUCN
ג'ון טוביאס

ג'ון טוביאס (באנגלית: John Tobias; נולד ב־24 באוגוסט 1969 בשיקגו, ארצות הברית) הוא קומיקסאי, מעצב גרפי, מעצב משחקי וידאו, ותסריטאי אמריקאי. טוביאס מוכר בעיקר משום שהמציא את סדרת משחקי מורטל קומבט יחד עם אד בון. טוביאס החל להתעניין בציור כבר בגיל צעיר, בהשראת ספרי קומיקס (אנ') שקרא. במהלך התיכון הוא לקח קורסים בסופי שבוע במכון האמנות של שיקגו. הוא היה אחד מהאמנים של סדרת הקומיקס מכסחי השדים האמיתיים (אנ') לפני שהצטרף לחברת Midway Games (אנ'). הוא עבד על גרסת הארקייד המקורית של המשחק Smash TV (אנ') שיצא בשנת 1990. ב-1991 הוא התחיל לעבוד על המשחק הראשון בסדרת משחקי מורטל קומבט, מורטל קומבט (אנ') שיצא בשנת 1992. טוביאס המציא את העלילה, הרקע והפרטים של סיפור הטרילוגיה המקורית של מורטל קומבט; כולל את ממלכת העולם החיצוני וממלכת השאול. הוא גם היה אחראי על הפיתוח והעיצוב של כל הדמויות בסדרה מהמשחקים הראשונים בסדרה עד למשחק מורטל קומבט 4 (אנ') שיצא בשנת 1997. בין היתר הוא המציא חלק מהדמויות הפופולריות ביותר של הסדרה כגון: קיינו (אנ'), קיטאנה (אנ'), ליו קאנג (אנ'), ריידן (אנ'), ג'וני קייג', סקורפיון, סאב זירו, סוניה בלייד (אנ') וגורו (אנ'). נוב סאיבוט (Noob Saibot), דמות אחרת שהמציא נקראת על שם שמות המשפחה של טוביאס ובון רק במהופך. משחק המילים הזה נמצא גם בידיות הטוויטר שלהם: therealsaibot@ ו-noobde@. טוביאס ואנשי צוות נוספים מחברת Midway, עזבו את החברה בשנת 1999 והקימו את Studio Gigante בשנת 2000 שהוציא מספר משחקים עד שהוא נסגר בשנת 2005, וטוביאס החל לעבוד כיועץ בתעשיית משחקי הווידאו עד ספטמבר 2012 שבו הצטרף לסטודיו המשחקים החברתיים זינגה. בשנת 2008 טוביאס אייר חבילת קומיקס שכללה מהדורה מיוחדת של המשחק מורטל קומבט נגד יקום DC (אנ'). טוביאס התראיין ארוכות אודות המשחק הראשון בסדרת מורטל קומבט ועל המחלוקת שסבבה סביבו עם יציאתו בפרק החמישי של המיני סדרה הדוקומנטרית של נטפליקס, High Score משנת 2020. מורטל קומבט - דמויות ג'ון טוביאס, ברשת החברתית אקס (טוויטר) "John Tobias' Twitter". "Ed Boon's Twitter". Makuch, Eddie. "Zynga hires Mortal Kombat co-creator". GameSpot.com. נבדק ב-18 בספטמבר 2012. {{cite web}}: (עזרה) Michael McWhertor, Green Lantern, Joker Join MK Vs. DC Universe Line Up, Kotaku, ‏25 ביולי 2008
כף וייט

כף וייט (באנגלית: Cape Waite) היא לשון יבשה בקצה הצפון מערבי של חצי האי קינג, בארץ אלזוורת' שבאנטארקטיקה. לשון היבשה מהווה את הצד הדרום-מערבי של הכניסה למצר פיקוק. לשון היבשה מופתה לראשונה בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה. שמה של לשון היבשה ניתן לה על ידי הוועדה המייעצת לשמות אנטארקטיים. לשון היבשה נקראת על שמו של אמורי ה. וייט (Amory H. Waite), שהיה חבר במשלחת בירד לחקר אנטארקטיקה, שנערכה בין השנים 1933 – 1935, ולאחר מכן, כמומחה תקשורת במשלחת החקר לים בלינגהאוזן בין השנים 1959–1960. וייט חקר את כמות התרסקות המטוסים הגבוהה באנטארקטיקה, ושגילה שתדרי מכ"ם מסוימים אינם מוחזרים מעל פני הקרח, והם חדרו אל פני הקרקע שמתחת לקרח - דבר שגרם לשגיאות במד הגובה. גילוי זה הפך את הטיסות מעל אנטארקטיקה לבטוחות יותר, והחל את השמוש במכ"ם על מנת לסקור את הטופוגרפיה של פני הקרקע שמתחת לקרח. כף וייט באתר הסקר הגאולוגי של ארצות הברית כף וייט באתר הגאזט האנטארקטי של ממשלת אוסטרליה כף וייט באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי קורות חייו של אמורי וייט ספריו של אמורי וייט
נובי פוסילי

נובי פוסילי (בקרואטית: Novi fosili, בתרגום לעברית: המאובנים החדשים) היא להקת פופ קרואטית. הלהקה נוסדה בשנת 1969, בזאגרב, יוגוסלביה (כיום קרואטיה). בשנת 1976, המלחין ראיקו דוג'מיץ' הצטרף ללהקה. באותה השנה, ניגנה הלהקה את שירם, "Diridonda", בפסטיבל ספליט הקרואטי. בזכות ההופעה, הסינגל הפך ללהיט בקרואטיה וביוגוסלביה כולה. במרוצת השנים, האלבומים שהוציאו נמכרו במיליוני עותקים ברחבי הבלקן. ב-7 במרץ 1987, ניצחה הלהקה בקדם היוגוסלבי לאירוויזיון 1987, ונבחרה לייצג את מדינתה באירוויזיון. ב-9 במאי באותה השנה, ביצעה הלהקה את השיר "Ja sam za ples" על בימת האירוויזיון. היא הופיעה לפני שווייץ ואחרי אירלנד. בתום ההצבעה, הלהקה הגיעה למקום הרביעי עם 92 נקודות. בשנת 2001, הלהקה התפרקה, ובשנת 2005, נוסדה מחדש. 1974: Novi fosili 1978: Da te ne volim 1980: Nedovršene priče 1981: Budi uvijek blizu 1981: Hitovi sa singl ploča 1982: Za djecu i odrasle 1983: Poslije svega 1983: Volim te od 9 do 2 i drugi veliki hitovi 1985: Tvoje i moje godine 1986: Za dobra stara vremena 1987: Dijete sreće 1987: Poziv na ples 1988: Nebeske kočije 1989: Obriši suze, generacijo 1990: Djeca ljubavi 1997: Bijele suze padaju na grad 1998: Ljubav koja nema kraj 1999: Jesen 2001: Za dobra stara vremena (kompilacija) נובי פוסילי, באתר ספוטיפיי נובי פוסילי, באתר MusicBrainz (באנגלית) נובי פוסילי, באתר דיזר נובי פוסילי, באתר Discogs (באנגלית) נובי פוסילי (בקרואטית) Brussels 1987 Results of the Final of Brussels 1987
ליובינסקי

ליובינסקי (ברוסית: Лю́бинский) היא עיירה ברוסיה במחוז אומסק. ב-1741 ממשלת גוברניית טובול הוציאה צו המורה להקים מאחז בגדה השמאלית של אירטיש. תפקידו של המאחז היה להגן על המושבות מפני פשיטות של שבטי נוודים. באמצע המאה ה-19 במקום החלו להתיישב צמיתים מגוברניית וורונז'. שמו הראשון של היישוב היה וורובסקוי, אך התושבים החדשים לא אהבו את השם והוחלט לשנותו לליובינה. השם החדש ניתן, כנראה, על שמה של אשתו של ראש גוברניית אומסק. לקראת סוף המאה ה-19 התגוררו כאן כ-3,000 תושבים. ב-1910 הוקם ליד ליובינה כפר חדש בשם נובו-ליובינו. באותה שנה החלה הקמת מסילת רכבת בין אומסק, אישים, וטיומן והוקמה תחנת רכבת ליובינסקיה. בהחלטת המועצה המהפכנית של סיביר מ-24 בספטמבר 1924 הוקם ראיון לובינסקי, לאחר מלחמת העולם השנייה החלה התפתחות מאסיבית של האזור. בשנת 1947 הוחלט לאחד את הכפרים ותחנת רכבת ליישוב חדש תחת שם ליובינסקי. אוכלוסיית טיוקלינסק לפי שנים: מדיה וקבצים בנושא ליובינסקי בוויקישיתוף
מעבר וינדי

האם התכוונתם ל... אנטארקטיקה מעבר וינדי (אנטארקטיקה) – מעבר הרים בחצי האי טריניטי שבקצה הצפון-מזרחי של חצי האי האנטארקטי בארץ גרהאם, שבאנטארקטיקה סין מעבר וינדי (סין) (מכונה גם מעבר סלה) - מעבר הרים במחוז אוטונומי שינג'יאנג בצפון-מערב רפובליקה העממית של סין, בסמוך לגבול עם אפגניסטן קנדה מעבר וינדי (קולומביה הבריטית) – מעבר הרים בפרובינציית קולומביה הבריטית שבקנדה
ליסה בוצ'ר

ליסה בוצ'ר (באנגלית: Lisa Butcher; נולדה ב-14 באוקטובר 1971) היא דוגמנית אנגלייה. בוצ'ר נולדה בלונדון, ב-1987 זכתה בתחרות דוגמנות של מגזין Elle הבריטי, לאחר שסיימה את בית הספר עבודתה הראשונה הייתה עבור ראלף לורן בניו יורק. צלם האופנה נורמן פרקינסון כינה אותה "הפנים של שנות התשעים". היא הופיעה על שערי מגזינים כמו הרפרס בזאר וווג. היא הופיעה במספר פרסומות ובין היתר לחברת הקוסמטיקה "מקס פקטור". בנוסף היא גם הוציאה קו תכשיטים משלה. היא הנחתה את העונה הראשונה של התוכנית "הטופ מודל הבאה של בריטניה". לאחר שצמד הסטייליסטיות טריני וסוזנה עזבו את הגשת תוכנית האופנה "What Not to Wear" היא החליפה אותן בהנחיית שתי עונות נוספות של התוכנית ביחד עם ביחד עם הזמרת והשחקנית מיקה פריס. היא הייתה נשואה לשף מרקו פייר וייט, אחרי כן התחתנה עם שחקן הפולו גבריאל דונוסו ונולדו להם שתי בנות. ליסה בוצ'ר, ברשת החברתית אינסטגרם ליסה בוצ'ר, במסד הנתונים הקולנועיים IMDb (באנגלית)
שרה בריי

מיק ורסנט (בצרפתית: Sarah Bray; נולדה ב-9 בספטמבר 1966), ידועה בשם הבמה שלה שרה בריי, היא זמרת לוקסמבורגית. בשנת 1974, החלה לנגן בחצוצרה במסעדה. בגיל 19, כשעבדה בבנק המרכזי של לוקסמבורג, פגשה את פטריק היפרט. השניים הקימו צמד מוזיקלי בשם "SKARA BRAY", וב-1990, הוציאו את אלבומם הראשון, New Blue. בשנת 1991, רשות השידור הלוקסמבורגית, הכריזה כי בריי נבחרה לייצג את המדינה באירוויזיון 1991, עם השיר "Un baiser volé". ב-4 במאי, היא ביצעה את השיר על בימת התחרות. בריי שובצה שביעית בסדר ההופעות, לפני שוודיה ואחרי אוסטריה. בתום ההצבעה, בריי הגיעה למקום ה-14 עם 29 נקודות. שרה בריי, באתר Discogs (באנגלית) Rome 1991 Eurovision 1991 Results: Voting & Points ערך זה הוא קצרמר בנושא מוזיקאים ובנושא לוקסמבורג. אתם מוזמנים לתרום לוויקיפדיה ולהרחיב אותו.
אסקוניוס פדיאנוס

קווינטוס אסקוניוס פדיאנוס (בלטינית: Quintus Asconius Pedianus; בערך 9 לפנה"ס – בערך 76 לספירה) היה היסטוריון ומדקדק רומאי. הוא נולד ככל הנראה בפטאוויום (פדואה) באיטליה. בשנותיו המאוחרות התגורר ברומא, שם נפטר לאחר שהיה עיוור במשך 12 שנים, בגיל 85. בתקופת שלטונם של קלאודיוס ונירון, הוא אסף עבור בניו פירושים היסטוריים על נאומיו של קיקרו, ממקורות שונים: דיווחים בקצרנות או פירושים לנאומים של קיקרו שלא פורסמו, ביוגרפיה של קיקרו מאת טירו, נאומים ומכתבים של בני זמנו של קיקרו, סופרי היסטוריה שונים כמו וארו, אטיקוס, ולריוס אנטיאס (אנ'), טודיטאנוס (אנ') ופנסטלה (אנ') (בן זמנו של ליוויוס שאותו הוא מבקר פעמים רבות). מתוך הפרשנויות הללו על נאומיו של קיקרו, נשתמרו רק חמישה (In Pisonem, pro Scauro, pro Milone (אנ'), pro Cornelio ו-In Toga Candida (אנ')), במהדורה משובשת מאוד, תחת הכותרת המודרנית Q. Asconii Pediani Orationvm Ciceronis qvinqve enarratio. בהערה על הנאום "פרו סקאורו", אסקוניוס מדבר על לונגוס קאיקינה (מת בשנת 57 לספירה) כעדיין חי, בעוד שמדבריו נרמז כי קלאודיוס (מת בשנת 54 לספירה) לא היה בחיים. הצהרה זו, אם כן, חייבת הייתה להיכתב בין השנים 54–57 לספירה. לצד פרשנויותיו של אסקוניוס נמסרה גם פרשנות על הנאומים של קיקרו נגד ורס (אנ'), אולם היא נחשבת כיצירה מהמאה ה-4 או ה-5 לספירה. שני החיבורים נמצאו על ידי פוג'יו (אנ') בכתב יד בסנט גאלן בשנת 1416. כתב יד זה אבד, אך שלושה תעתיקים נעשו על ידי פוג'יו, זומיני (סוזומנוס) מפיסטויה וברתולומאו דה מונטפולצ'יאנו. זה של פוג'יו נמצא כעת במדריד (Matritensis X. 81), וזה של זומיני נמצא בספריית פורטגורי בפיסטויה (מס' 37). עותק מהתעתיק של ברתולומאו קיים בפירנצה. כתבי היד המאוחרים יותר מקורם מהעותק של פוג'יו. חיבורים נוספים המיוחסים לאסקוניוס: ביוגרפיה של סאלוסטיוס הגנה על ורגיליוס נגד מעליליו מסה (אולי סימפוזיון כחיקוי לאפלטון) בנושא בריאות וחיים ארוכים. מדיה וקבצים בנושא אסקוניוס פדיאנוס בוויקישיתוף אסקוניוס, פירושים לחמישה נאומים של קיקרו (בלטינית) הערך "אסקוניוס פדיאנוס", המהדורה האחת-עשרה של אנציקלופדיה בריטניקה, בוויקיטקסט באנגלית
Feel It Still

"Feel It Still" הוא סינגל של להקת הרוק האמריקאית פורטוגל. דה מאן. השיר מכיל דגימה מהשיר "Please Mr. Postman" (אנ') של המארוולטים (אנ')‏. השיר נמצא באלבום השמיני, Woodstock. השיר הוא להיט רדום, מאחר שלקח לו למעלה מ-8 חודשים להגיע למקום הרביעי בבילבורד הוט 100. בינואר 2018, השיר זכה בפרס גראמי בקטגוריית "ביצוע הפופ הטוב ביותר של צמד/להקה". בנוסף, השיר היה מועמד בקטגוריית שיר הרוק המוביל של פרסי המוזיקה של בילבורד. הווידאו קליפ של השיר הועלה ליוטיוב ב-6 במרץ 2017, ונכון למאי 2021, לשיר יש מעל מ-305 מיליון צפיות ביוטיוב. נכון למאי 2021, לשיר יש יותר מ-921 מיליון השמעות בספוטיפיי. נכון ליולי 2024, "One More Time" של בלינק-182 ו-"Feel It Still" בילו, כל אחד, 20 שבועות במקום הראשון במצעד השירים האלטרנטיביים – איירפליי של בילבורד ומחזיקים בשיא השיר שבילה את מספר השבועות הגבוה ביותר בצמרת המצעד. מידע על היצירה "Feel It Still" באתר מיוזיק בריינז סרטון השיר "Feel It Still" באתר יוטיוב Schlanger, Talia (2 במאי 2017). "Portugal. The Man On World Cafe". NPR.org. NPR. אורכב מ-המקור ב-18 ביוני 2017. נבדק ב-20 ביוני 2017. Then there's the song itself, which bears a certain resemblance to the old Marvelettes song "Please Mr. Postman." And while Portugal. The Man certainly didn't try to pull one over on anybody, and even warned its team about the similarities between the two songs, the band explains why it had to get lawyers involved. {{cite web}}: (עזרה) Havens, Lyndsey (17 ביולי 2017). "Portugal. The Man Explain How Bernie Sanders Inspired Surprise Hit 'Feel It Still'". Billboard. אורכב מ-המקור ב-9 בדצמבר 2020. נבדק ב-26 באוגוסט 2017. {{cite news}}: (עזרה) Portugal. The Man - "Feel It Still" (Official Video), נבדק ב-2021-05-19 Feel It Still, נבדק ב-2021-05-19 Gary Trust, The Songs With the Most Weeks at No. 1 on Every Billboard Airplay Chart, Billboard, ‏2024-07-12 (באנגלית אמריקאית) "Feel It Still – Single by Portugal. The Man". iTunes Store (GB). אורכב מ-המקור ב-2 באוקטובר 2017. נבדק ב-23 במאי 2017. {{cite web}}: (עזרה) "Top 40/M Future Releases - Mainstream Hit Songs Being Released and Their Release Dates". AllAccess Music Group. 25 ביולי 2017. אורכב מ-המקור ב-1 בדצמבר 2019. נבדק ב-25 ביולי 2017. {{cite web}}: (עזרה)
מנשר אוקטובר

מִנְשָׁר אוקטובר (ברוסית: Октябрьский Манифест) הוא קובץ של זכויות שניתן על ידי הצאר הרוסי ניקולאי השני ב־17 באוקטובר 1905 (לפי הלוח היוליאני; 30 באוקטובר לפי הלוח הגרגוריאני) כתגובה למהפכת 1905, ואשר סימן את סיומה של אוטוקרטיה בלתי מוגבלת ברוסיה והתחיל תקופה של מלוכה חוקתית. בין הזכויות שניתנו במנשר אוקטובר היו: חופש הדת, חופש הביטוי וחופש ההתארגנות. מנשר אוקטובר הוא גם הבסיס של החוקה הרוסית של שנת 1906. עם הצגת המנשר לצאר ב-14 באוקטובר (לפי הלוח היוליאני) בידי סרגיי ויטה ואלכסיס אובולסקי, התווכח הצאר על תוכנו במשך שלושה ימים. אולם בסופו של דבר אושר על ידו. לאחר פרסום המנשר התחרט הצאר על כך שחתם על המנשר. הוא אמר כי הרגיש באותו רגע "בחילה ובושה על הבגידה בשושלת". מנשר אוקטובר לא שינה את חייו של הרוסי הממוצע. למרות פרסום המנשר עדיין היה הצאר גורם מכריע בפוליטיקה הרוסית, שיכול לשנות ולהתאים את חוקי המדינה כרצונו. כמו כן שמר הצאר על שליטתו בפרלמנט הרוסי - הדומה. לדומה שנוצרה היו שני בתים, ואולם חברי אחד מהם בלבד היו צריכים להיבחר על ידי העם. יתר על כן, לדומה הייתה רק שליטה מוגבלת על התקציב ואף לא הייתה שום שליטה על הרשות המבצעת של הממשלה. בנוסף, זכויות האזרח וזכויות ההתאגדות שהוענקו בחוקי היסוד היו מוגבלות בהרבה מאלה שהובטח על ידי המניפסט. חוקי היסוד של האימפריה הרוסית (1906) מנשר אוקטובר, באתר אנציקלופדיה בריטניקה (באנגלית) Editors of Encyclopaedia Britannica, October Manifesto, ENCYCLOPAEDIA BRITANNICA ערך זה הוא קצרמר בנושא האימפריה הרוסית. אתם מוזמנים לתרום לוויקיפדיה ולהרחיב אותו.
דליפת הציאניד בבאיה מארה

בלילה של 30 בינואר 2000, באזור באיה מארה, ברומניה, התמוטט סכר ומאה טון מים נגועים בציאניד נשפכו על פני השדות ומשם זרמו אל הנחל "לפוש" המקומי, ממנו אל סומש ומהסומש הגיעו לטיסה ומשם לדנובה. הציאניד שבמים גרם למות כמות גדולה מאוד של דגים ובעלי חיים אחרים בנהרות אלה, ברומניה, בהונגריה וביוגוסלביה. אסון אקולוגי זה כונה בשם "צ'רנוביל השני". באזור באיה מארה, באותה תקופה, עסק תאגיד אוסטרלי בהפקת זהב ובתהליך מיצוי המתכת השתמש בציאניד. הציאניד נשטף במים והמים הנגועים רוכזו במאגר לקראת הטיפול בהם. לדברי התאגיד, בגלל הצטברות יתירה של שלג התמוטט הסכר. התאגיד הכריז על פשיטת רגל. מדיה וקבצים בנושא דליפת הציאניד בבאיה מארה בוויקישיתוף Danube-City-Landscapes עמוד 22 (באנגלית) Vă mai aduceţi aminte de scurgerea de cianură de la Baia Mare? (ברומנית)
פסילופטרוס

פסילופטרוס (שם מדעי: Psilopterus; משמעות השם: "כנף חשופה") הוא סוג של עוף נכחד ממשפחת הפורוסרקוסיים שבסדרת הקריאמאים. הוא התקיים באמריקה הדרומית בין אמצע האוליגוקן עד לסוף הפליסטוקן, לפני 29 עד 0.1 מיליון שנה מזמננו. הפסילופטרוס ידוע משרידים מאובנים שהתגלו בברזיל, אורוגוואי וארגנטינה. הוא תואר ב-1891 בידי פרנסיסקו מורנו ונכללים בו ארבעה מינים: Psilopterus bachmanni Psilopterus lemoinei Psilopterus affinis Psilopterus colzecus הפסילופטרוס היה קטן יחסית לעופות האימה המוכרים כמו הטיטאניס או הברונטורניס והיה קרוב לפלאופסילופטרוס ולפרוקריאמה (Procariama) - המוקדמים שבעופות האימה. במראהו דמה לקריאמה אדומת רגל מודרנית והוא הגיע לגובה 70 עד 80 ס"מ ולמשקל מרבי של עד שבעה ק"ג. בניגוד לשאר עופות האימה נראה שהיה מסוגל לטפס על עצים בעזרת טפריו הגדולים ובעבר אף סברו שהיה בעל יכולת תעופה, אם כי מבנה הכנפיים המנוונות שלו שלל את ההנחה. המקור שלו היה מוארך וחסר בליטה נוקשה בקצה שהתאימה להטחת טרף, כך שככל הנראה השתמש בטפריו גם לציד. העוף הקטן היה בעל מבנה מותאם יותר לריצה, מאחר שהיה פגיע לטורפים גדולים יותר. מדיה וקבצים בנושא פסילופטרוס בוויקישיתוף פסילופטרוס, באתר GBIF (באנגלית)
מוזיאון המוזיקה הלאומי

מוזיאון המוזיקה הלאומי (באנגלית: National Music Museum) הוא מוזיאון לכלי נגינה בבורמיליון, עיר בדקוטה הדרומית שבארצות הברית. המוזיאון מוקדש לחקר ותצוגת ההיסטוריה של כלי נגינה ומוזיקה. המוזיאון נוסד בשנת 1973 בקמפוס של אוניברסיטת דקוטה הדרומית. בימים אלה המוזיאון סגור עקב שיפוצים נרחבים במבנה במהלכם יורחב שטח המוזיאון. המוזיאון מכיל כ-15,000 כלי נגינה מתרבויות שונות ומתקופות שונות בהיסטוריה וכולל תצוגות כלי מיתר, כלי מקלדת, כלי נשיפה ממתכת ומעץ, כלי הקשה, כלי מפוח, כלי נגינה אלקטרוניים, צעצועים מוזיקליים וכלי נגינה יוצאי דופן אחרים. במוזיאון פריטים נדירים ויחודיים, כגון: Amati King - הצ'לו העתיק ביותר בעולם - נבנה באיטליה במאה ה-16 בידי אנדראה אמאטי, בן למשפחת אמאטי. הריסון סטרדיווריוס - כינור שנבנה בשנת 1690 על ידי בני משפחת סטרדיווארי. סקסופון שנבנה בידי ממציא הכלי, אדולף סאקס. הצ'מבלו העתיק ביותר בעולם שנבנה בשנת 1530. הגמלאן הגדול ביותר בעולם מחוץ לאינדונזיה. גיטרות בהן נגנו בוב דילן ואלביס פרסלי. כלי קלידים עתיק כלי קלידים עתיק כלי מיתר עתיק מדיה וקבצים בנושא מוזיאון המוזיקה הלאומי בוויקישיתוף אתר האינטרנט הרשמי של מוזיאון המוזיקה הלאומי (באנגלית) מוזיאון המוזיקה הלאומי, ברשת החברתית פייסבוק מוזיאון המוזיקה הלאומי, ברשת החברתית אקס (טוויטר) מוזיאון המוזיקה הלאומי, סרטונים בערוץ היוטיוב מוזיאון המוזיקה הלאומי, באתר פינטרסט מוזיאון המוזיקה הלאומי - פנינה בדקוטה הדרומית, ניו יורק טיימס, 2 בספטמבר 2015 (אנגלית, בתשלום) The National Music Museum Closes Doors to Prepare for Upcoming Construction, https://www.usd.edu/ National Music Museum & Center for Study of the History of Musical Instruments Addition / Schwartz-Silver Architects + Koch Hazard Architects, https://www.archdaily.com/ היסטוריית מוזיאון המוזיקה הלאומי תצוגות המוזיאון, באתר https://emuseum.nmmusd.org/ NATIONAL MUSIC MUSEUM, UNIVERSITY OF SOUTH DAKOTA, VERMILLION, UNITED STATES, https://www.hisour.com/
Reasons I Drink

Reasons I Drink הוא שיר של הזמרת הקנדית-אמריקאית אלאניס מוריסט מאלבום האולפן התשיעי שלה, Such Pretty Forks in the Road. הוא יצא לאור כסינגל המוביל מהאלבום ב-2 בדצמבר 2019, על ידי אפיפאני רקורדס. מוריסט ביצעה את השיר לראשונה בשידור חי בתוכנית האירוח הלילית של ג'ימי פאלון ב-5 בדצמבר 2019. "Alanis Morissette's 'Reasons I Drink' is another piece of raw, urgent pop from an artist as vital as ever". NME. 2 בדצמבר 2019. נבדק ב-2 בינואר 2020. {{cite news}}: (עזרה) "NEW MUSIC WE LOVE: Alanis Morissette's "Reasons I Drink"". Albumism. נבדק ב-2 בינואר 2020. {{cite news}}: (עזרה) "Alanis Morissette announces new album, hear lead single 'Reasons I Drink'". CBC.ca. נבדק ב-2 בינואר 2020. {{cite news}}: (עזרה)
קישר

קישר (בהונגרית: Kisar) הוא כפר במחוז סבולץ'-סטמאר-ברג על גדות נהר טיסה שבצפון מזרח הונגריה. יהודים חיו בקישר בתקופות זמן שונות ובמקום קיים בית קברות יהודי של יהודי הקהילה, בו 11 מצבות מתוכן 4 שבורות. בשנת 1944 נרצחו רבים מבני הקהילה בשואה. מדיה וקבצים בנושא קישר בוויקישיתוף אתר האינטרנט הרשמי של קישר נתוני הכפר באתר הלמ"ס ההונגרי בית הקברות היהודי בקישר תיעוד יהודי קישר שנרצחו בשואה מפקדי האוכלוסין של יהודי הונגריה, 1993
צ'ארלי סיאם

צ'ארלס מקסימיליאן סיאם (נולד ב-14 בינואר 1986) הוא כנר ודוגמן בריטי. צ'ארלי סיאם נולד בלונדון, אנגליה, לכריסטיאן סיאם איש עסקים נורווגי, ולאם ילידת דרום אפריקה. יש לו שלוש אחיות, כולן עוסקות באמנויות: מוזיקאית ומלחינה סשה סיאם, אמנית חזותית ומורה לאמנויות ריפוי / יוגה סופי מדלן סיאם, והאמנית והדוגמנית לואיזה טטיאנה קריסטיאן סיאם. סיאם למד באיטון קולג' ובגירטון קולג' בקיימברידג'. הוא המשיך את לימודי הכינור אצל יצחק רשקובסקי ושלמה מינץ. הוא ביצע את הקונצ'רטו הראשון שלו עם תזמורת בגיל 15 וניגן עם התזמורת הפילהרמונית המלכותית בגיל 18. הוא זכה להכרה בשנים האחרונות כשניגן לצד אמנים כמו The Who ומיילי סיירוס. עם מעריציו נמנים ליידי גאגא וקייטי פרי. סיאם הוא דוגמן מקצועי, ודגמן עבור החברות דנהיל לונדון והוגו בוס. סיאם קרוב רחוק של הכנר והמלחין הנורווגי אול בול.  הוא מנגן בכינור תוצרת ג'וזפה גוארנרי משנת 1735, המכונה גם "ד'אגוויל". בעבר היה הכינור בבעלות הכנר יהודי מנוחין. Charlie Siem – Elgar & Grieg (Sonatas for Violin and Piano) - Andrei Korobeinikov - Challenge Classics Charlie Siem – Violin Virtuoso - Warner Classics Charlie Siem – Bruch, Wieniawski, Ole Bull – The London Symphony Orchestra – Andrew Gourlay - Warner Classics Charlie Siem – Tony Banks: six pieces for orchestra - The City of Prague Philharmonic Orchestra - Martin Robertson - Paul Englishby - Naxos Charlie Siem – Under The Stars – Münchner Rundfunkorchester – Paul Goodwin – Sony Classical Charlie Siem – Midnight Garden - Paravox Records Charlie Siem – Between the Clouds - Itamar Golan מדיה וקבצים בנושא צ'ארלי סיאם בוויקישיתוף אתר האינטרנט הרשמי של צ'ארלי סיאם צ'ארלי סיאם, ברשת החברתית פייסבוק צ'ארלי סיאם, ברשת החברתית אקס (טוויטר) צ'ארלי סיאם, באתר ספוטיפיי צ'ארלי סיאם, באתר MusicBrainz (באנגלית) צ'ארלי סיאם, באתר Discogs (באנגלית) צ'ארלי סיאם, באתר Songkick (באנגלית) "Ancestry® | Genealogy, Family Trees & Family History Records". "Charlie Siem". Port-magazine.com. "Celebs you didn't know had SA roots". Channel24.co.za. 2013-07-26. "Sasha Siem". YouTube. נבדק ב-2020-05-16. "Sophie Siem (@sophiesiem) • Instagram photos and videos". Instagram.com. נבדק ב-2020-05-16. "Louisa Siem: Meet Art's contemporary alchemist" by John-Paul Pryor, Maslow's Mortimer House, 8 June 2018 "So Charlie Siem is Amazing". 19 ביולי 2013. אורכב מ-המקור ב-14 ביולי 2014. נבדק ב-2 ביולי 2014. {{cite web}}: (עזרה) "About". אורכב מ-המקור ב-21 באוקטובר 2011. נבדק ב-30 באוקטובר 2011. {{cite web}}: (עזרה)